Michèle Yvette Alliot-Marie
Store norske leksikon,Historie,Verdens historie og samtidshistorie,Europa,Frankrikes historie,Frankrikes samtidshistorie
Michèle Yvette Alliot-Marie er en fransk gaullistisk politiker. Hun var Frankrikes første kvinnelige utenriksminister fra 2010 til 2011.
Hun er utdannet økonom, og var tilknyttet Universitetet i Paris fra 1970.Michèle Alliot-Marie var partileder i det gaullistiske partiet Rassemblement pour la République (RPR) fra 1999 til partiet ble oppløst i 2002. Hun var medlem av nasjonalforsamlingen fra 1988, og medlem av regjeringen som ungdoms- og idrettsminister i 1993–1995. Videre var hun forsvarsminister i 2002–2007, og innenriksminister og minister for oversjøiske områder i 2007–2009.Hun var justisminister i 2009–2010, og ble Frankrikes første kvinnelige utenriksminister i 2010. Alliot-Marie måtte imidlertid gå av etter få måneder på grunn av hennes holdning under opprøret i Tunisia. Først skal hun ha fremmet et tilbud til tunisisk opprørspoliti om støtte fra Frankrike. Så viste det seg at hun hadde dratt på ferie til Tunisia mens folkeoppstanden pågikk der. Les mer i Store norske leksikon Frankrikes samtidshistorie